Source: https://e-justice.europa.eu/content_specialised_courts-19-MT-sl.do?idTaxonomy=19&idCountry=MT&plang=sl&init=true&removebanner=true
Timestamp: 2020-02-17 01:14:24+00:00
Document Index: 1028670

Matched Legal Cases: ['sodišče ', 'sodišče\n', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ', 'sodišče ', 'sodišče ']

Evropski portal e-pravosodje - Pravosodni sistemi v državah članicah
Specializirana sodišča - Malta
Tukaj je na voljo strojni prevod vsebine. Opozarjamo, da je prevod samo okviren. Lastnik te strani ne prevzema nikakršne odgovornosti glede kakovosti tega strojno prevedenega besedila.
slovenščina ----- bolgarščina španščina češčina danščina nemščina estonščina grščina angleščina francoščina hrvaščina italijanščina latvijščina litovščina madžarščina nizozemščina poljščina portugalščina romunščina slovaščina finščina švedščina
Tukaj je na voljo strojni prevod vsebine. Opozarjamo, da je prevod samo okviren. Lastnik te strani ne prevzema nikakršne odgovornosti glede kakovosti tega strojno prevedenega besedila. slovenščina ----- bolgarščina španščina češčina danščina nemščina estonščina grščina angleščina francoščina hrvaščina italijanščina latvijščina litovščina madžarščina nizozemščina poljščina portugalščina romunščina slovaščina finščina švedščina
Ta del vsebuje informacije o organizaciji specializiranih sodišč na Malti.
To sodišče odloča o pravnih sredstvih v zadevah v zvezi z domnevnimi kršitvami človekovih pravic, razlago ustave in izpodbojnostjo predpisov. Poleg tega je izvirno pristojno za odločanje o vprašanjih v zvezi s člani v predstavniškem domu in vseh sklicevanjih nanj v zvezi z glasovanjem na volitvah članov predstavniškega doma.
Predsedujejo mu predsednik sodišča in še dva sodnika.
Prvi senat civilnega sodišča
Prva stopnja
Prvi senat civilnega sodišča obravnava tudi zadeve v zvezi z domnevnimi kršitvami človekovih pravic in temeljnih svoboščin, ki jih varujeta ustava Malte ter Evropska konvencija o varstvu človekovih pravic in temeljnih svoboščin.
Predseduje mu sodnik.
Delovno razsodišče
To razsodišče obravnava zadeve v zvezi s protipravno odpovedjo delovnega razmerja ter diskriminacijo ali drugim nezakonitim ravnanjem na delovnem mestu.
Predseduje mu predsednik.
Odbor za urejanje najemnih razmerij
Odbor za urejanje najemnih razmerij obravnava zadeve v zvezi s spremembo pogojev najemnih pogodb, vključno z zvišanjem najemnine in prenehanjem najemnega razmerja. Odbor obravnava le zadeve v zvezi z najemnimi pogodbami, sklenjenimi pred 1. junijem 1995.
Predseduje mu mirovni sodnik.
Arbitražni odbor na področju zemljišč
Arbitražni odbor na področju zemljišč obravnava zadeve v zvezi z razvrščanjem razlaščenih zemljišč, javnim namenom razlastitve in določanjem višine nadomestila, ki se izplača lastniku.
Odbor za nadzor nad zakupom kmetijskih zemljišč
Ta odbor obravnava zadeve v zvezi z zakupom kmetijskih zemljišč in zahtevke lastnikov glede prenehanja zakupnih pogodb.
Razsodišče za upravni spor
To razsodišče je pristojno za sodno presojo upravnih aktov.
Predseduje mu sodnik ali mirovni sodnik.
Razsodišče za delitev zapuščine
To razsodišče obravnava zadeve v zvezi z delitvijo premoženja zapuščine umrle osebe, ki je v skupni lasti njenih dedičev.
Predseduje mu razsodnik.
Pritožbeno razsodišče za konkurenco in potrošnike
To razsodišče obravnava pritožbe v zvezi s sklepi, odredbami ali ukrepi generalnega direktorja za konkurenco in generalnega direktorja za varstvo potrošnikov ter odloča o njih. Odločbe razsodišča so dokončne, razen v izjemnih primerih, v katerih je dovoljena pritožba. Vendar so take pritožbe omejene na pravna vprašanja.
Predsedujejo mu sodnik in dva člana.
Sodišče za revizijo notarskih listin
To je specializirano sodišče, ki spremlja vse notarje, notarske arhive in javni register. Pristojno je za obisk in inšpekcijske preglede notarskih arhivov, javnega registra in notarskih uradov ter uporabo disciplinskih kazni. Poleg tega je to sodišče pristojno, da odredi popravke napačnih navedb v vnosih v javnem registru.
Njegovi člani so t. i. obiskovalci.
Upravna sodišča
Sodna presoja je proces, v katerem lahko sodišča opravijo pregled posamezne odločitve vladne službe, organa ali agencije in jo v končni fazi razveljavijo, če ugotovijo, da je nezakonita.
Postopek je na voljo vsakomur, ki se ne strinja z vladno odločitvijo ali ukrepom, ki ga zadeva. Člen 469A iz poglavja 12 Zakonodaje Malte je ključni člen, ki sodiščem podeljuje pristojnost za sodno presojo. Vendar pa se lahko pristojnost za sodno presojo, tudi če ni izrecno predpisana, šteje za pristojnost, ki jo imajo sodišča zaradi svoje narave na podlagi doktrine ločitve oblasti, ki jo na splošno podpirajo demokratične države.
V takih zadevah so pristojna redna sodišča splošne pristojnosti, in sicer prvi senat civilnega sodišča, zoper njihove odločitve pa se je mogoče pritožiti pri pritožbenem sodišču.
Zakon o upravnem sodstvu je začel veljati 1. januarja 2009 in je predpisal ustanovitev razsodišča za upravni spor. To neodvisno in nepristransko razsodišče presoja veljavnost upravnih aktov, ki mu jih predloži oškodovanec, poleg tega pa razsoja v sporih, ki so mu predloženi. Predseduje mu oseba, ki je ali je bila sodnik ali mirovni sodnik na Malti. Pritožbe zoper odločbe razsodišča se lahko vložijo pri pritožbenem sodišču.
Druga specializirana sodišča
Lokalna razsodišča
Lokalna razsodišča so sestavni del pravosodnega sistema na Malti. Štejejo se lahko za podaljšano roko sodišč. Obravnavajo prekrške, ki so kljub svoji nepomembnosti lahko zelo moteči za splošno javnost. Lokalnim razsodiščem predseduje komisar za pravosodje, ki se imenuje in odpokliče na enak način kot drugi mirovni sodniki. Pri teh razsodiščih se lahko vsak državljan pritoži glede kakršnih koli nepravilnosti, pri čemer mu je zagotovljeno spoštovanje temeljnih načel poštenega zaslišanja. Na Malti je devet lokalnih razsodišč in vsako pokriva območje več občinskih svetov.
Pravne zbirke podatkov
Na malteškem spletišču „Organizacija pravosodja v državah članicah – Malta“ so na voljo podrobne informacije o ustreznih podatkovnih zbirkah in povezave do njih.
Ministrstvo za notranje zadeve in nacionalno varnost
Ministrstvo za pravosodje, kulturo in lokalno samoupravo
Storitve sodišč
Storitve sodišč – Sentenzi online
Storitve sodišč – sodni postopki
Storitve sodišč – razpored obravnav po sodnih dvoranah
Storitve sodišč– statistični podatki
Storitve sodišč – sodne dražbe
Storitve sodišč – sodni obrazci (v malteščini)
Pravne storitve (zakonodaja Malte)
Zadnja posodobitev: 13/05/2015